อย่างไรก็ตาม กระทรวงยุติธรรมมีข้อมูลคนหายที่รับแจ้งจากญาติใน 3 จังหวัดชายแดนภาคใต้ รวม 30 กรณี ซึ่งได้ตรวจดีเอ็นเอของญาติเอาไว้หมดแล้ว ฉะนั้นเมื่อขุดศพขึ้นมา ก็สามารถตรวจเทียบได้ว่า ศพนิรนามเหล่านั้นเป็นผู้สูญหายหรือไม่ ส่วนขั้นตอนการพิสูจน์ศพนิรนามพ.ญ.คุณหญิงพรทิพย์ว่า จะมีการขุดศพขึ้นมาใส่ถุง ถ้าเป็นศพใหม่ก็นำไปเข้าตู้คอนเทนเนอร์ได้เลย แต่หากเป็นศพที่ถูกฝังไว้นานแล้ว จะต้องร่อนแยกกระดูกออกมา ซึ่งขั้นตอนการร่อนนี้ อาจจะพบกระสุนปืน ซึ่งก็จะสันนิษฐานได้เบื้องต้นว่าถูกฆาตกรรม หลังจากนั้นจะนำไปตรวจพิสูจน์ที่สุสานบ้านพรุอ.หาดใหญ่จ.สงขลา เนื่องจากผู้เชี่ยวชาญให้ข้อมูลว่าที่ จ.ปัตตานีมีอากาศที่ชื้นเกินไปไม่เหมาะกับการตรวจพิสูจน์ "ขั้นตอนไม่ใช่ง่ายๆ เพราะเราต้องตรวจดีเอ็นเอจากกระดูก จึงต้องมีการต้มเพื่อลอกเนื้อออกจากกระดูกด้วย ซึ่งบอกได้เลยว่า ในเมืองไทยมีผู้เชี่ยวชาญด้านนี้ แต่เราได้รับความช่วยเหลือจากเจพีเอซี(ศูนย์พิสูจน์บุคคลสูญหาย ของกองทัพเรือสหรัฐ) รวมทั้งประเทศออสเตรเลีย ซึ่งผู้เชี่ยวชาญจะเดินทางมาในราวเดือนกรกฎาคม จากนั้นจะใช้เวลาการเตรียมการ 2 สัปดาห์ ก็จะสามารถเริ่มการขุดศพได้"พ.ญ.คุณหญิงพรทิพย์กล่าว ผู้ว่าฯ อึ้งเด็ก-ครูอ่อนภาษาไทย วันเดียวกัน โรงเรียนบ้านกูจิงลือปะ ต.เฉลิมจ.นราธิวาส ที่ปิดเรียนมาเป็นเวลา 2 สัปดาห์ ได้เปิดเรียนตามปกติแล้ว หลังเกิดเหตุชาวบ้านบางจับตัว น.ส.จูหลิง ปงกันมูล และ น.ส.สิรินาถ ถาวรสุข ครูโรงเรียนบ้านกูจิงลือปะเป็นตัวประกันและทำร้ายจนบาดเจ็บสาหัส บรรยากาศตั้งแต่เช้า ผู้ปกครองทยอยนำบุตรหลานมาส่งเป็นจำนวนมาก กระทั่งเวลา 08.00 น.มีการยืนเข้าแถวเคารพธงชาติ หลังร้องเพลงชาติไทยเสร็จ มีการประกอบพิธีกรรมทางศาสนาอิสลาม
โรงเรียนบ้านกูจิงลือปะ ต.เฉลิมจ.นราธิวาสปิดเรียนมาเป็นเวลากี่สัปดาห์ 
2